
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 627 

20 Ιουλίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Επικύρωση καθορισμού οριογραμμών τμήματος ρέ¬ 
ματος στον οικισμό Κάλχαντα, Δήμου Κομοτηνής, 

Νομού Ροδόπης. 1 

Έγκριση καθορισμού οριοθέτησηςτμήματος ρέματος 
«Ξηροποτάμου» περιοχής Μονοδενδρίου Δ.Δ. Κρή¬ 
νης Δήμου Μεσσάτιδος Ν. Αχαΐας. 2 

Τροποποίηση ορίων πυκνοδομημένου τμήματος στην 
πολεοδομική ενότητα Χανίων «Πασακάκι» Δήμου 
Ελευθ. Βενιζέλου Ν. Χανίων, στο Ο.Τ. 1295. 3 


ΑΠΟΦΑΣΕΙ Σ 

Αριθ.2192 (1) 

Επικύρωση καθορισμού οριογραμμώντμήματος ρέματος 
στον οικισμό Κάλχαντα, Δήμου Κομοτηνής, Νομού Ρο¬ 
δόπης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΑΝΑΤΟΑΙΚΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 5 του Ν. 3010/2002 (ΦΕΚ 
91/Α) με το οποίο ρυθμίζονται θέματα καθορισμού οριο- 
γραμμών ρεμάτων. 

2. Τις διατάξεις του άρθρου 5 του Ν. 3010/2002 (ΦΕΚ 
91/Α), παράγραφος 3 β, με την οποία ορίζεται άτι η επικύ¬ 
ρωση του καθορισμού των οριογραμμών γίνεται με απά- 
φαση του Γενικού Γραμματέατης οικείας Περιφέρειας. 

3. Τις ισχύουσες διατάξεις της Πολεοδομικής Νομοθε¬ 
σίας (δόμηση παρά τα ρέματα). 

4. Τις διατάξεις του Ν. 2503/1997 (ΦΕΚ 107 Α') «Διοίκη¬ 
ση, οργάνωση, στελέχωση της Περιφέρειας κ.λ.π.». 

5. Την υπ’ αριθμ. οικ. 1096/27.3.2003 (ΦΕΚ 393/Β74.4. 
2003) απάφαση του Γενικού Γραμματέα Περιφέρειας 
Α.Μ.-Θ. «Μεταβίβαση αρμοδιοτήτων σε προϊσταμένους 
Δ/νσεων καιΤμημάτωντης Π.Α.Μ.-Θ.». 

6. Το με αριθμ. πρωτ. 556/24.2.2003 έγγραφο με θέμα 
«Υπογραφή υπηρεσιακών εγγράφων» από το Γραφείο 
Γ ενικού Γ ραμματέα της Περιφέρειας Ανατολικής Μακε¬ 
δονίας - Θράκης. 


7. Το υπ’ αριθμά 4278/3.2.2004 έγγραφο της Δ/νσης Τε¬ 
χνικών Υπηρεσιών και Περιβάλλοντος, Τμήμα Τεχνικών 
Έργων, με το οποίο διαβιβάσθηκε στη Δ/νση ΠΕ.ΧΩ. Πε¬ 
ριφέρειας Α.Μ.Θ. η υδραυλική μελέτη για την οριοθέτηση 
του ρέματος του θέματος. 

8. Την υπ’ αριθμ. 363/13.11.2003 απόφαση του Δημοτι¬ 
κού Συμβουλίου Κομοτηνής, η οποία περιλαμβάνεται στο 
απάσπασματου υπ’ αριθμ. 15/2003 Πρακτικού Συνεδρία¬ 
σης του Δ.Σ. Κομοτηνής, με την οποία ομόφωνα εγκρίνει 
καιπαραλαμβάνειτη «Μελέτη οριοθέτησης ρέματος οικι¬ 
σμού Κάλχαντα» και του καθορισμού οριογραμμών αυ¬ 
τού, όπως προτείνονται από την υδραυλική μελέτη και 
αναλαμβάνει την εκτέλεση των προβλεπάμενων και απα¬ 
ραίτητων απά τη μελέτη έργων. 

9. Τη V Τεχνική Έκθεση καιτην Τ οπογραφική Μελέτη για την 
οριοθέτηση του τμήματος του Τυχερορέματος το οποίο δια¬ 
σχίζει τον οικισμό του Κάλχαντα, καθώς και τα τυπογραφικά 
διαγράμματα που τη συνοδεύουν, όπως ελέγχθηκαν και θε¬ 
ωρήθηκαν από την Δ/νση Τεχνικών Υπηρεσιών Νομαρχιακού 
Διαμερίσματος Ροδόπης ως προς τον καθορισμό των οριο- 
γραμμών του ρέματος και από τα οποία προκύπτει α) ότι οι 
προτεινόμενες οριογραμμές του ρέματος οι οποίες απεικο¬ 
νίζονται στο διάγραμμα (Αριθμός Σχεδίου Υ-1) κλίμακας 
1:1.000, χαράχθηκαν λαμβάνοντας υπόψη την πλημμυρική 
παροχή για περίοδο επαναφοράς Τ= 100 έτη, ότι δε δύναται 
η παροχή υπολογισμού του ρέματος (61,02 πι3/36α) να διέλ- 
θει με ασφάλεια από το ρέμα, γ) ότι οι διατομές εφαρμογής 
και τα υφιστάμενα τεχνικά έργα αδυνατούν να παραλάβουν 
την πλημμυρική παροχή και να ανταποκρίνονται στην ασφα¬ 
λή διέλευση της παροχής αιχμής, δ) ότι για την ασφάλεια 
του οικισμού είναι απαραίτητο να διαμορφωθεί η κοίτη του 
ρέματος στο μεγαλύτερο μήκος του και να κατασκευαστεί 
προστατευτικό τοίχος και ε) ότι όσον αφορά την απομά¬ 
κρυνση των ομβρίων υδάτωντου οικισμού θα πρέπει να κα¬ 
τασκευαστεί ένα δίκτυο που να τα αποχετεύει στο ρέμα. 

10. Το με αριθμ. πρωτ. οικ. 1346/5.4.2004 διαβιβαστικά 
έγγραφο μας προς το Εθνικά Τυπογραφείο με το οποίο 
απεστάλη η με αριθμ. πρωτ. 436/5.4.2004 απάφαση της 
Υπηρεσίας μας με συνημμένο σχεδιάγραμμα. 

11. Το με αριθμ. πρωτ. 54004/7.5.2004 έγγραφο του 
Εθνικού Τυπογραφείου, με το οποίο έγινε επιστροφή της 
ανωτέρω υπόθεσης και του διαβιβαστικού αυτής. 

12. Το με αριθμ. πρωτ. 1858/11.5.2004 έγγραφό μας προς 
το Δ. Κομοτηνής προκειμένου να καθοριστεί η δαπάνη. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


13. Το με αρ. πρωτ. 14773/27.5.2004 έγγραφο του Τμ. 
Τεχνικών Έργων του Δ. Κομοτηνής με το οποίο υποβλή¬ 
θηκε βεβαίωση του Δημάρχου Κομοτηνής για το ύψος δα¬ 
πάνης και τον κωδικό ΚΑΕ, αποφασίζουμε: 

Επικυρώνουμε τις καθορισθείσες οριογραμμές του 
τμήματος Τυχερορέματος σε μήκος επτακοσίων (700) μέ¬ 
τρων εντός του οικισμού Κάλχαντα, ο οποίος εκτείνεται 
ένθεν και ένθεν του ρέματος, στο Δήμο Κομοτηνής, όπως 
φαίνονται στο διάγραμμα (Αριθμός Σχεδίου: Υ-1) κλίμα¬ 
κας 1:1.000 και σύμφωνα με την Υδραυλική Μελέτη, της 
αναδόχου μελετήτριας Κατερίνας Γ. Κλάδου, όπως αυτή 
ελέγχθηκε και θεωρήθηκε από τη Δ/νση Τεχνικών Υπηρε¬ 
σιών του Νομαρχιακού Διαμερίσματος Ροδόπης. 

Από τις διατάξεις της παρούσας προκύπτουν δαπάνες 


οι οποίες βαρύνουν τον οικείο ΟΤΑ (Δήμος Κομοτηνής). 

Στον προϋπολογισμό του έτους 2004 ενεγράφη πίστω¬ 
ση ποσού 1.200.000,00 Ευρώ στον ΚΑ εξόδων 75/151.9η 
με τίτλο «Διαμόρφωση - Ανάπλαση περισχής χειμάρρου 
στον οικισμό Κάλχα». 

Η ισχύς της παρσύσας αρχίζει από την ανωτέρω δημσ- 
σίευση. 

Η απόφαση αυτή μαζί με το συνημμένο διάγραμμα να 
δημοσιευθεί στην Εφημερίδα της Κυβερνήσεως. 

Κομοτηνή, 23 Ιουνίου 2004 

Με εντολή Γ ενικού Γ ραμματέα Περιφέρειας 
Η Διευθύντρια κ.α.α. 

ΕΥΓΕΝΙΑ ΘΕΟΔΩΡΙΔΟΥ 

Αριθ. 6246 (2) 

Έγκριση καθορισμού οριοθέτησης τμήματος ρέματος 
«Ξηροποτάμου» περιοχής Μονοδενδρίου Δ.Δ. Κρήνης 
Δήμου Μεσσάτιδος Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το Ν. 3200/1955 περί διοικητικής αποκέντρωσης, 
όπως τροποποιήθηκε και συμπληρώθηκε μεταγενέστε¬ 
ρα. 

2. Τις διατάξεις του Π.Δ. 39/1983 περί μεταβιβάσεως 
αρμοδιοτήτων του Υπουργού Δημ. Έργων στις Περιφε¬ 
ρειακές Υπηρεσίες. 

3. Τις διατάξεις του άρθρου 66 του Ν. 1622/1986 «περί 
Τοπικής Αυτοδιοίκησης, Περιφερειακής Ανάπτυξης και 
δημοκρατικού προγραμματισμού», όπως αντικαταστά- 
θηκε με τις διατάξεις της παρ. 5 του άρθρου 33 του Ν. 
1832/1989. 

4. Τις διατάξειςτου Ν. 2503/1997 «Διοίκηση, οργάνωση, 
στελέχωση της Πε'ριφέρειας, ρύθμιση θεμάτων για την 
Τοπική Αυτοδιοίκηση και άλλες διατάξεις». 

5. Την υπ’ αριθμ. 33/1998 εγκύκλιο του ΥΠΕΧΩΔΕ «Αστυ¬ 
νόμευση ρεμάτων και συντήρηση αντιπλ/κών έργων». 

6. Το Ν. 3010/2002 «Εναρμόνιση του Ν. 1650/1986 με τις 
οδηγίες 97/11 Ε.Ε & 96/61 Ε.Ε διαδικασία οριοθέτησης 
και ρυθμίσεις θεμάτων για τα υδατορέματα και άλλες δια¬ 
τάξεις». 

7. Την υπ’ αριθμ. 9622/2.9.2002 απόφαση του Γεν. 
Γραμματέα Περιφέρειας Δυτικής Ελλάδας «περί αναθέ- 
σεως μέρους των αρμοδιοτήτων Γεν. Γραμματέα στο 
Διευθυντή Δημοσίων Έργων». 

8. Το από 23.12.2003 απόσπασμα από το πρακτικό αρ. 
14/2003της συνεδρίασηςτου Δημοτικού Συμβουλίου του 
Δήμου Μεσσάτιδος Ν. Αχαΐας (αρ. απόφασης 252/2003), 
που αποφασίζει ομόφωνα για την οριοθέτηση τμήματος 


ρέματος «Ξηροποτάμου περιοχής Μονοδενδρίου Δ.Δ. 
Κρήνης», όπως αυτή φαίνεται στα Τυπογραφικά Δια¬ 
γράμματα και την Υδρολογική μελέτη που συνέταξε ο 
Παύλος Στάμος Αγρονόμος Τοπογράφος Μηχανικός και 
θεώρησε η Δ/νση Τεχνικών Υπηρεσιών της Νομαρχιακής 
Αυτ/σης Αχαΐας. 

9. Το με αρ. πρωτ. Η.4192/27.5.2004 έγγραφο της 
Δ.Τ.Υ.Ν. Αχαΐας με το οποίο μας διαβίβασε Τεχνική Έκθε¬ 
ση Υδρολογικής Υδραυλικής και Περιβαλλοντικής μελέ¬ 
της και Τυπογραφικό διάγραμμα, στο οποίο σημειώνονται 
με μπλε και κόκκινη γραμμή και τους αριθμούς 142, 106, 
115,218,217, 185, 186, 187, 188, 155, 156, Σ7, 219, 220, 
222, 223,107, 227, 228, 229, 230, 231,232, 233, 234, 235, 
236, οι οριογραμμές καθορισμού της οριοθέτησης τμή¬ 
ματος του ρέματος «Ξηροποτάμου» περιοχής Μονοδεν¬ 
δρίου Δ.Δ. Κρήνης Δ. Μεσσάτιδος Νομού Αχαΐας όπως τα 
παραπάνω ελέγχθηκαν και θεωρήθηκαν από την υπόψη 
Υπηρεσία (ΔΤΎΝ. Αχαΐας), αποφασίζουμε: 

Εγκρίνουμε τον καθορισμό των οριογραμμών του τμή¬ 
ματος του ρέματος «Ξηροποτάμου» περιοχής Μονοδεν¬ 
δρίου Δ.Δ. Κρήνης Δ. Μεσσάτιδος Νομού Αχαΐας που φαί¬ 
νονται στο Τυπογραφικό διάγραμμα με μπλε και κόκκινη 
γραμμή και σημειώνονται με τους αριθμούς: 142, 106, 
115, 218, 217, 185, 186, 187, 188, 155, 156, Σ7, 219, 220, 
222, 223,107, 227, 228, 229, 230, 231,232, 233, 234, 235, 
236, όπως αυτές καθορίστηκαν από την Υδρολογική με¬ 
λέτη που συντάχθηκε από τον Παύλο Στάμο Αγρονόμο 
Τοπογράφο Μηχανικό, ελέγχθηκαν και θεωρήθηκαν από 
την Δ.Τ.Υ. Νομού Αχαΐας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 25 Ιουνίου 2004 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΚΑΒΒΑΔΑΣ 















































ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2385 (3) 

Τροποποίηση ορίων πυκνοδομημένου τμήματος στην πο- 
λεοδομική ενότητα Χανίων «Πασακάκι» Δήμου Ελευθ. 
Βενιζέλου Ν. Χανίων, στο Ο.Τ. 1295. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1. Τις διατάξεις του Ν.Δ. της 17.7.23 «Περί σχεδίων πό¬ 
λεων κτλ.» (ΦΕΚ 228/Α/23). 

2. Τον Ν. 2503/1997 «Διοίκηση, οργάνωση και στελέχω- 
σητης Περιφέρειας» (ΦΕΚ 107/Α/30.5.1997). 

3. Το άρθρο 29 του Ν. 2831/2000 (ΦΕΚ 140Α/13.6.2000) 
όπως αντικαταστάθηκε με το άρθρο 10 παρ. 2 του 
Ν. 3044/2002 (ΦΕΚ 197/ν27.8.2002), όπως ερμηνεύτηκε με 
την Εγκύκλιο 18/2003 με αρ. πρ. 29454/21.7.2003, παρ. III. 

4. Την με αριθμ. 6730/12.8.2003 απόφαση Γ.Γ. Περιφέ¬ 
ρειας Κρήτης (ΦΕΚ 1288/Β72003) «Περί ορισμού εισηγη¬ 
τών και μεταβίβαση εξουσίας υπογραφής "Με εντολή Γε¬ 
νικού Γραμματέα" αποφάσεων, εγγράφων και άλλων πρά¬ 
ξεων στο Γενικό Διευθυντή και στους Προϊσταμένους 
Τμημάτων και Γ ραφείων των Υπηρεσιών της Περιφέρειας 
Κρήτης», όπως αυτή τροποποιήθηκε με την με αρ. 
οικ.8548/14.4.2004 απόφαση Γ.Γ. Περιφέρειας Κρήτης. 

5. Τις διατάξεις του άρθρου 7 του Ν. 2508/1997 (ΦΕΚ 
124/Α713.6.1997). 

6. Το Π. ^γμα 24.8.1983 (ΦΕΚ 409/Δ/8.9.1983) «Περί 
καθορισμού των κριτηρίων χαρακτηρισμού των πυκνοδο- 
μημένων περιοχών». 

7. Το Π.Δ/γμα 6.9.1994 (ΦΕΚ 973/Δ/20.9.1994) «Περί 
έγκρισης πολεοδομικής μελέτης τμήματος της πολεοδο- 
μικής ενότητας «Νέα Οριακή» (ΠΕΙ 3) και της πολεοδομι¬ 
κής ενότητας «Πασακάκι» (ΠΕΙ5) του Δήμου Μουρνιών 
και της Κοινότητας Περιβολιών (Ν. Χανίων)». 

8. Την από 27.2.2003 αίτηση Δημ. Καραθανάση για τρο¬ 
ποποίηση των ορίων του πυκνοδομημένου τμήματος στην 
ΠΕ «Πασακάκι» Δ. Ελ. Βενιζέλου, στο ΟΤ 1295. 

9. Την με αριθμ. 91/2003 απόφαση Δημοτικού Συμβου- 
. λίου Δήμου Ελ. Βενιζέλου, με την οποία γίνεται αποδεκτή 
η αιτούμενη τροποποίηση. 

10. Την με αρ. πρωτ. 1989/10.4.2003 ανακοίνωση της 
παραπάνω απόφασης Δ.Σ., την με αριθμ. 4969Γ έκθεση 
επίδοσής της προς τους ενδιαφερόμενους παρόδιους 
για υποβολή τυχόν ενστάσεων και τη δημοσίευση της 
απάφασης Δ.Σ. στον τοπικό ημερήσιο τύπο. 

11. Την με αρ. πρωτ. 3406/1.6.2004 βεβαίωση Δημάρ¬ 
χου Ελ. Βενιζέλου. 

12. Την με αριθμ. 144/2003 απόφαση Δημοτικού Συμβου¬ 
λίου Ελ. Βενιζέλου, με την οποία ομόφωνα αποφασίζεται 
να προχωρήσουν οι διαδικασίες για την ολοκλήρωση της 
αιτούμενης τροποποίησης. 

13. Την με αριθμ. πρωτ. 1177/9.6.2003 βεβαίωση Δη¬ 
μάρχου Ελ. Βενιζέλου. 

14. Το με αριθμ. πρωτ. 4421/2015/30.6.2003 έγγραφο 
της Δ/νσης Πολεοδομίας και Πολεοδομικών Εφαρμογών 
της Ν.Α. Χανίων. 

15. Το με αριθμ. πρωτ. 28403/22.10.2003 έγγραφο της 
Δ/νσης Πολεοδομικού Σχεδιασμού του Υ.ΠΕ.ΧΩ.Δ.Ε. 

16. Το με αριθμ. πρωτ. 3008/29.12.2003 έγγραφο της 
Δ/νσης ΠΕ.ΧΩ. Περιφέρειας Κρήτης. 

17. Την από 29.3.2004 αίτηση θεραπείας Δημ. Καραθα¬ 
νάση. 

18. Την με αριθμ. πρωτ. 1975/23.3.2004 βεβαίωση Δη¬ 
μάρχου Ελ. Βενιζέλου. 

• 19. Το με αριθμ. πρωτ. 2821/1182/1.4.2004 έγγραφο 
της Δ/νσης Πολεοδομίας και Πολεοδομικών Εφαρμογών 
της Ν.Α. Χανίων. 

20. Το με αριθμ. πρωτ. 1425/5.5.2004 έγγραφο της 
Δ/νσης ΠΕ.ΧΩ. Περιφέρειας Κρήτης. 

21. Την από 21.5.2004 αίτηση Δημ. Καραθανάση. 

22. Την με αριθμ. πρωτ. 3048/18.5.2004 βεβαίωση Δη¬ 
μάρχου Ελ. Βενιζέλου. 

23. Το με χρονολογία Νοέμβριος 2002 Τοπογραφικό 
Διάγραμμα του Αγρ. Τοπ. Μηχ. Δημητρίου Λ. Καλογερά- 
κη. 

24. Την από 24.5.2004 εισήγηση της Δ/νσης ΠΕ.ΧΩ. Πε¬ 
ριφέρειας Κρήτης στο Περιφερειακό Σ.Χ.Ο.Π. 

25. Τη θετική γνωμοδότηση του ΣΧΟΠ Περιφέρειας 
Κρήτης όπως αυτή διατυπώνεται στην συνεδρίαση της 
3.6.2004, θέμα 7°. 

26. Το γεγονός ότι από τις κανονιστικές διατάξεις αυτής 
της απάφασης δεν προκαλείται δαπάνη εις βάρος του 
κρατικού προϋπολογισμού και του οικείου ΟΤΑ. 

27. Με την παρούσα πολεοδομική ρύθμιση δεν γίνεται 
μείωση ή κατάργηση κοινόχρηστων ή κοινωφελών χώρων 
που προβλέπονται από το εγκεκριμένο Γενικό Πολεοδο- 
μικό Σχέδιο Χανίων. 

ΕΠΕΙΔΗ 

1. Σύμφωνα με την ισχύουσα νομοθεσία και τη νομολο¬ 
γία του ΣτΕ, το όριο του πυκνοδομημένου τμήματος μιας 
πολεοδομικής ενότητας καθορίζεται αυστηρά, βάσει των 
κριτηρίων του από 24.8.1983 Π.Δ/τος (ΦΕΚ 409/Δ/ 
8.9.1983), η τροποποίηση δε αυτού είναι δυνατή μόνο 
εφόσον τεκμηριώνεται ότι από πλάνη της διοίκησης ή ελ¬ 
λείψεις των τοπογραφικών διαγραμμάτων κατά το χρόνο 
σύνταξης της σχετικής μελέτης δεν εφαρμόστηκε σωστά 
το παραπάνω διάταγμα. 

2. Ο χαρακτηρισμός ως πυκνοδομημένων τμημάτων 
της πολεοδομικής ενότητας «Πασακάκι» (ΠΕ 15) έγινε με 
την υπ’ αρ. 81830/5493/4.8.1993 απάφαση Υφυπουργού 
ΠΕ.ΧΩ.Δ.Ε. και σύμφωνα με την με αρ. πρωτ. 3048/ 
18.5.2004 βεβαίωση Δημάρχου Ελ. Βενιζέλου, ότι στο 
Ο.Τ. 1295 της Π.Ε. «Πασακάκι» Δήμου Ελ. Βενιζέλου και 
στην ιδιοκτησία Δημ. Καραθανάση, υπήρχε ενιαίο συ¬ 
γκρότημα αποτελούμενο από ισόγεια κατοικία, αποθήκη 
και βοηθητικούς χώρους, συνολικού εμβαδού 45,00 τ.μ. 
το οποίο διατηρούνταν μέχρι το 1995 οπότε άρχισε η κα¬ 
τάρρευση τμημάτων του λόγω βροχοπτώσεων, τεκμη¬ 
ριώνεται το γεγονός ότι από έλλειψη του τοπογραφικού 
διαγράμματος κατά το χρόνο σύνταξης της σχετικής με¬ 
λέτης δεν εφαρμόστηκε σωστά το παραπάνω διάταγμα, 
με ένταξη της παραπάνω ιδιοκτησίας στο πυκνοδομημέ- 
νο τμήμα. 

3. Σύμφωνα με τις διατάξεις του Π.Δ/τος της 24.8.1983 
«περί καθορισμού των κριτηρίων χαρακτηρισμού των πυ¬ 
κνοδομημένων περιοχών», στην ιδιοιαησία Δημ. Καραθανά¬ 
ση στο Ο.Τ. 1295 της ΠΕ «Πασακάκι» Δήμου Ελ. Βενιζέλου 
συντρέχουν αθροιστικά οι όροι για την ένταξη της στο πυ- 
κνοδομημένο τμήμα της ΠΕ, δηλαδή η δομημένη ιδιοκτησία 
έχει κτίριο εμβαδού τουλάχιστον 40,00 τ.μ. και το κτίριο απέ¬ 
χει από κτίρια άλλης ιδιοκτησία λιγότερο από 40,00 μ. 

4. Το Δημοτικό Συμβούλιο Ελ. Βενιζέλου (υπ’ αριθμ. 

91 /2003 και 144/2003 αποφάσεις) συμφωνεί με την έγκρι¬ 
ση της αιτούμενης τροποποίησης, αποφασίζουμε: 

1. Την τροποποίηση των ορίων του πυκνοδομημένου 
τμήματος στην πολεοδομική ενότητα «Πασακάκι» (Π.Ε. 

15) του Δήμου Ελευθερίου Βενιζέλου, στο Ο.Τ. 1295, με 
ένταξη της ιδιοκτησίας Δημ. Καραθανάση στο πυκνοδο- 
μημένο τμήμα της παραπάνω ενότητας, όπως σημειώ¬ 
νεται στο με ημερομηνία Νοέμβριος 2002 τοπογραφικό 
διάγραμμα του Αγρ. Τοπογράφου Μηχ, Δημητρίου Λ. Κα- 
λογεράκη. 

Η ισχύς της παρούσας αρχίζει από την δημοσίευση της 
στην Εφημερίδα της Κυβερνήσεως. 


Η απόφαση αυτή να δημοσιευθεί στην Εφημερίδα της 
Κυβερνήσεως, μαζί με το απόσπασμα χάρτη που την συ¬ 
νοδεύει. 

Ηράκλειο, 15 Ιουνίου 2004 

Με εντολή Γενικού Γραμματέα Περιφέρειας 
Ο Γενικός Διευθυντής 
ΜΗΝΑΣ ΑΝΤΩΝΑΚΑΚΗΣ 

